Na temelju članka 33. stavaka 7. i 10. Zakona o održivom gospodarenju otpadom („Narodne novine“ broj 94/13 i 73/17) i članka 41. Statuta Općine Ernestinovo („Službeni glasnik“ Općine Ernestinovo broj 1/13 i 4/13), općinska načelnica 9. ožujka 2018. godine, donijela je

**ODLUKU
o davanju prethodne suglasnosti na Cjenik javne usluge**

**prikupljanja miješanog komunalnog otpada i biorazgradivog komunalnog otpada**

**na području Općine Ernestinovo**

I.

Ovom Odlukom daje se suglasnost davatelju usluge UNIKOM d.o.o. za komunalno gospodarstvo, sa sjedištem u Osijeku, Ružina 11 a, OIB 07507345484 na Cjenik javne usluge prikupljanja miješanog komunalnog otpada i biorazgradivog komunalnog otpada koji je utvrdio Nadzorni odbor davatelja usluge UNIKOM d.o.o. na sjednici održanoj 13. veljače 2018. (dalje u tekstu: Cjenik).

II.

 Prijedlog Cjenika dostavljen je na suglasnost Općini Ernestinovo dana 21. veljače 2018., te ispravak prijedloga Cjenika dana 26. veljače 2018.

III.

 O prijedlogu Cjenika raspravljao je Savjet za zaštitu potrošača javnih usluga Općine Ernestinovo na sjednici održanoj dana 8. ožujka 2018. te je Savjet mišljenja da je cjenik usklađen s propisima, da se može primjenjivati te je općinskoj načelnici predložio davanje suglasnosti na Cjenik.

 Savjet za zaštitu potrošača javnih usluga Općine Ernestinovo također je dao svoje preporuke koje će se zajedno s ovom Odlukom dostaviti davatelju usluge UNIKOM d.o.o.

IV.

 Nakon razmatranja prijedloga Cjenika, općinska načelnica ocijenila je da je Cjenik sukladan odredbama Zakona o održivom gospodarenju otpadom („Narodne novine“ broj 94/13 i 73/17), Uredbe o gospodarenju komunalnim otpadom („Narodne novine“ broj 50/17) i Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Ernestinovo („Službeni glasnik“ Općine Ernestinovo br. 2/18), a predložene cijene su takve da potiču korisnika usluge da odvojeno predaje biorazgradivi komunalni otpad, reciklabilni komunalni otpad te da, kad je to primjenjivo, kompostira biootpad.

V.

  Primjena Cjenika počinje 1. studenoga 2018.

VI.

  Cjenik se prilaže Odluci i čini njen sastavni dio.

VII.

Davatelj javne usluge je dužan obavijestiti korisnika usluge o Cjeniku najkasnije 30 dana prije dana primjene cjenika.

VIII.

   Odluka i Cjenik objavit će se u „Službenom glasniku“ Općine Ernestinovo i službenoj mrežnoj stranici Općine Ernestinovo [www.ernestinovo.hr](http://www.ernestinovo.hr) te mrežnoj stranici davatelja usluge [www.unikom.hr](http://www.unikom.hr)

IX.

Odluka stupa na snagu osmog dana od dana objave u „Službenom glasniku“ Općine Ernestinovo.

KLASA: 330-01/18-03/1

URBROJ: 2158/04-18-3

Ernestinovo, 9. ožujka 2018.

Općinska načelnica

Marijana Junušić, univ. spec. oec., v. r.

Na temelju članka 33. stavka 5. Zakona o održivom gospodarenju otpadom ("Narodne novine" br. 94/13 i 73/17), članka 20. Uredbe o gospodarenju komunalnim otpadom ("Narodne novine" br. 50/17) i članka 6. stavka 1. točke 10. Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Ernestinovo (Službeni glasnik Općine Ernestinovo br. 2/18), Unikom d.o.o. za komunalno gospodarstvo, Osijek, Ružina 11a donosi:

CJENIK

javne usluge prikupljanja miješanog komunalnog otpada

 i biorazgradivog komunalnog otpada

Cijena javne usluge: C = MJU + (JC x V x BP x U) + UK

C: Cijena javne usluge za količinu predanog miješanog komunalnog otpada

MJU: Cijena obvezne minimalne javne usluge

JC: Jedinična cijena pražnjenja volumena spremnika miješanog komunalnog otpada

V: Volumen zaduženog spremnika izražen u litrama

BP: Broj pražnjenja spremnika miješanog komunalnog otpada u obračunskom razdoblju

U: Udio korisnika javne usluge u korištenju spremnika

UK: Ugovorna kazna

|  |  |  |  |  |  |
| --- | --- | --- | --- | --- | --- |
|  | VRSTA CIJENE | Jed.mj. | Fizička osoba sa vlastitim kompostiranjem | Pravna osoba i fizička osoba koja obavlja samostalnu djelatnostzadužena za spremnik volumena do 1100 lit. | Pravna osoba i fizička osoba koja obavlja samostalnu djelatnost zadužena za spremnik volumena 1100 lit. i više  |
| 1 | Cijena obvezne minimalne javne usluge (MJU) | korisnik | 30,50 | 30,50 | 60,00 |
| 2 | Jedinična cijena pražnjenja volumena spremnika miješanog komunalnog otpada (JC) | kn/lit.  | 0,05  | 0,20  | 0,20 |

Sve cijene izražene su u kunama i na njih se obračunava PDV.

Iznos ugovorne kazne određen je u članku 39. Odluke.

Cijena javne usluge iz ovog cjenika određena za fizičke osobe primjenjuje se i na dobrotvorne i humanitarne organizacije te vjerske zajednice i sportska društva.

Ovaj cjenik stupa na snagu i primjenjuje se od 01. studenoga 2018. godine do kada važi i primjenjuje se Cjenik Unikom d.o.o. od 08. ožujka 2012. godine.